Source: https://www.hardware.fi/artikkelit/artikkeli.cfm/radeon_hd_6970_ja_6950_onko_kaimaani_alligaattori_vai_krokotiili/6
Timestamp: 2019-12-15 21:40:02+00:00

Document:
Esittelyssä Radeon HD 6970 ja Radeon HD 6950 - Radeon HD 6970 ja 6950: Onko Kaimaani alligaattori vai krokotiili?
Hardware.fi > Artikkelit > Radeon HD 6970 ja 6950: Onko Kaimaani alligaattori vai krokotiili? > Esittelyssä Radeon HD 6970 ja Radeon HD 6950
AMD:n Cayman-piiri on tällä hetkellä käytössä kahdessa eri näytönohjaimessa: Radeon HD 6970 ja Radeon HD 6950 –malleissa. Molemmissa malleissa on käytössä sama GPU hieman eri kokoonpanoissa.
Lippulaivamalli sisältää Cayman-piirin alkuperäisessä muodossaan eli kaikki 24 SIMD-yksikköä ja 96 tekstuuriyksikköä. Täyden Cayman-piirin lisäksi 6970 toimii hieman korotetulla 880 MHz:n kellotaajuudella. AMD käyttää 256-bittistä muistiväylää kuten aiemmissakin arkkitehtuureissa. Tässä tapauksessa yhtiön ensimmäiset kortit sisältävät kuitenkin 2 GB GDDR5-muistia. Se on huomionarvoinen asia jo sen vuoksi, että HD 6970 –mallissa käytetään 1375 MHz kellotaajuuteen pystyviä piirejä , mikä tarkoittaa 5500 MT/s datanopeutta ja jopa 175 GB/s kaistanleveyttä. Nvidia saavuttaa enemmän kokonaiskaistanleveyttä hitaammilla muistipiireillä, mutta se joutuu käyttämään leveämpää muistiväylää, mikä johtaa isompaan GPU:hun ja suurempaan määrään johtimia piirilevyllä.
AMD:n mukaan Radeon HD 6970 –mallin kulutus tipahtaa lepotilassa aina 20 W tasolle saakka, mikä on 7 W vähemmän kuin Cypress-piiriin perustuva Radeon HD 5870. Lippulaivamallin suurin mahdollinen PowerTune-asetus (eli käytännössä sen TDP) on 250 wattia. Vertailun vuoksi Radeon HD 5870 –mallin TDP on 188 wattia. Eli siis. Eikös Nvidian GeForce GTX 480 –mallin TDP ollut 250 wattia? Kuten tehonkulutuksen mittauksista voi nähdä, AMD:n tehonkulutus ei nouse läheskään GeForce GTX 480 –tasoisiin lukemiin. Tyypillisemmissä pelitilanteissa se on yhtiön mukaan noin 190 wattia.
Radeon HD 6950 käyttää samaa Cayman GPU:ta, mutta kaksi SIMD-yksikköä on poistettu käytöstä, mikä tarkoittaa yhteensä 1408 ALU:ta (22 SIMD-yksiköä * 16 säieprosessoria * 4 ALU:ta prosessoria kohti). Samalla menetetään myös 4 tekstuuriyksikköä SIMD-yksikköä kohden eli kokonaismääräksi jää 88 kokonaisen version 96 sijaan. AMD ei ole muutellut sirun takaosia ja käytössä on samat 32 ROP-yksikköä, jotka löytyvät myös Radeon HD 6970 –mallista ja itse asiassa myös Cypress-pohjaisesta Radeon HD 5870 –mallista. Näiden lisäksi käytössä on ainakin aluksi samat 2 GB näyttömuistia, mutta AMD:n mukaan sopimusvalmistajat ovat jo valmistelemassa 1 GB versioita. Kellotaajuudetkin ovat aiempaa matalammat. Radeon HD 6950 –mallin grafiikkaydin toimii 800 MHz:n taajuudella ja muistien kellot on tiputettu 1250 MHz:n, mikä tarkoittaa 5000 MT/s datanopeutta ja 160 GB/s kokonaiskaistanleveyttä.
Käytössä olevien resurssien vähentäminen ei kuitenkaan laske lepotilan virrankulutusta, mutta PowerTunen huippulukemat laskevat 200 wattiin asti mikä laskee tyypilliset pelin tehonkulutusarvot noin 140 wattiin (50 watin pudotus 6970-malliin nähden). Meillä ei yleensä uskota mitattavissa oleviin arvoihin ilman niiden kokeilemista omin käsin, joten testasimme itse kulutuksen (tulokset tarjolla edempänä) ja havaitsimme noin 42 watin eron 6970 ja 6950 mallien välillä. Se on tarpeeksi lähellä AMD:n ilmoittamia tuloksia.
Ulkoisesti Radeon HD 6970 ja 6950 ovat lähes identtisiä. Ne ovat molemmat lähes 30 cm (11”) pitkiä, mikä on noin 2,5cm enemmän kuin Radeon HD 6870 ja 1,25cm enemmän kuin GeForce GTX 580 ja 570.
Radeon HD 6970 –mallin korkeampi tehonkulutus vaatii yhden 8-pinnisen ja yhden 6-pinnisen lisävirtaliittimen, kun Radeon HD 6950 –mallin tarpeisiin riittää kaksi 6-pinnistä liitintä. Muilta osin niistä löytyy samat ulostulot ja samat kaksi CrossFire-siltaa, mikä mahdollistaa enintään neljän kortin samanaikaisen käyttämisen. Kuten aikaisempikin sukupolvi, uudet Radeonit käyttävät samaa vapor chamber –tekniikkaa jota Nvidiakin korteissaan mainostaa. Tämän tuloksena on suorastaan vaikuttava akustinen suorituskyky, yhden kortin kokoonpanoissa ei juuri edes kuule kortin pyörivän kovempaa rasituksessa.
Viimeinen mielenkiintoinen uudistus on AMD:n lisäämä CrossFire-liitinten vieressä oleva kytkin. Molemmat Radeon HD 6900 –sarjan kortit sisältävät kaksi BIOS-tiedostoa (toinen on AMD:n lukitsema ja toista on mahdollista muutella) ja kytkimen avulla on mahdollista vaihtaa niiden välillä. Suurin osa käyttäjistä ei kuitenkaan ikinä päivitä näytönohjaimensa BIOSia. Silti sitä haluaville tai kuten meille lehdistön edustajille, joille välillä toimitetaan kortteja puolivalmiilla firmware-versioilla, se on kätevä ominaisuus.
Edellinen sivuPowerTune: Muutoksia ylikellotukseen
Seuraava sivuTestikokoonpano ja suorituskykymittaukset

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD